ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
தகவல், முன்னறிவிப்பு, மதிப்பீட்டுக்கழகத்தின் 34வது நிறுவன தின கொண்டாட்டம்
அறிவியல் மற்றும் தொழில்நுட்பத் துறையின் கீழ் தன்னாட்சி நிறுவனமாக இயங்கும் தொழில்நுட்பம், தகவல், முன்னறிவிப்பு, மதிப்பீட்டுக்கழகத்தின் 34-வது நிறுவன தினம் புதுதில்லியில் இன்று கொண்டாடப்பட்டது.
“தற்சார்பு இந்தியாவிற்கு தொழில்நுட்பம், புதுமை மற்றும் பொருளாதாரம்” என்பது இதன் கருப்பொருளாகும்.
அறிவியல் தொழில்நுட்பம் மற்றும் புதுமை கொள்கையும், தொழில்நுட்பம், தகவல், முன்னறிவிப்பு, மதிப்பீட்டுக்கழகத்தின் நடவடிக்கைகளும், புதிய கண்டுபிடிப்புகளையும் புதுமையையும் இணைக்கும் வகையிலான கலாச்சார மாற்றங்களை எவ்வாறு ஏற்படுத்தி, ஒவ்வொரு துறையிலும் அறிவியல் தொழில்நுட்பம் வாயிலாக தற்சார்பை அடைவது என்பது தொடர்பாக அறிவியல் மற்றும் தொழில்நுட்ப துறையின் செயலாளர் பேராசிரியர் அசுதோஷ் ஷர்மா எடுத்துரைத்தார்.
புதிய யுகத்தில் அறிவியலின் அபாரமான வளர்ச்சியை சுட்டிக்காட்டி பேசிய இந்த கழகத்தின் தலைவரும் நிதி ஆயோக் அமைப்பின் அறிவியல் உறுப்பினருமான டாக்டர் வி கே சரஸ்வத், குவாண்டம் கம்ப்யூட்டிங், சைபர் இயற்பியல் சார்ந்த முறைகள், பசுமை வேதியியல், நீர் போன்ற எதிர்கால தொழில்நுட்ப முன்னுரிமைகளை பட்டியலிட்டார்.
இந்தியாவை தன்னிறைவு அடையச் செய்யும் மற்றும் எதிர் காலத்திற்கு உகந்த தொழில்நுட்பங்களில் கூடுதல் கவனம் செலுத்த வேண்டியது அவசியம் என்றும் அவர் வலியுறுத்தினார்.
தொழிலாளர்களின் திறமையையும், குறு சிறு நடுத்தர தொழில் நிறுவனங்களின் வேலைவாய்ப்புகளையும் இணைத்து 10 லட்சம் வேலைவாய்ப்புகளை உருவாக்கும் சாக்ஷாம் என்ற இணைய தளமும், கடற் பாசிகளின் வர்த்தக வேளாண்மைக்கான கடற்பாசி இயக்கமும் நிகழ்ச்சியின்போது துவங்கப்பட்டது. இந்திய மூங்கில் மற்றும் வடகிழக்கு மாகாணங்களில் பழங்கள் மற்றும் காய்கறிகளின் பதப்படுத்துதல் தொடர்பாக தகவல், முன்னறிவிப்பு, மதிப்பீட்டுக்கழகம் தயாரித்த இரண்டு அறிக்கைகளும் வெளியிடப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1696804
------
(Visitor Counter : 133
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 171.79 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 6,97,802 கொவிட் சிகிச்சை பெறுபவர்கள் 1.64%ஆக உள்ளனர்.
குணமடைந்தோர் விகிதம் தற்போது 97.17%சதவீதம்
கடந்த 24 மணி நேரத்தில்1,50,407 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,13,31,158 என அதிகரித்துள்ளது.
கடந்த 24 மணி நேரத்தில் 58,077 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.89 சதவீதம் ஆகும்
வாராந்திர பாதிப்பு விகிதம் 5.76 சதவீதம் ஆகும்
இதுவரை மொத்தம் 74.78 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 14,91,678 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797452
வணிகம் மற்றும் தொழில்துறை அமைச்சகம்
உலக நாடுகளால் இந்தியா, பிரகாசமான நாடாக பார்க்கப்படுகிறது: மத்திய அமைச்சர் திரு பியூஷ் கோயல்
கடந்த கால நிகழ்வுகளிலிருந்து எழுச்சிப்பெற்று உருவெடுத்துள்ள இந்தியா, உலக நாடுகளால் தற்போது, பிரகாசமான நாடாக பார்க்கப்படுகிறது என்று மத்திய வர்த்தகத்துறை அமைச்சர் திரு பியூஷ் கோயல் கூறியுள்ளார். புதுதில்லியில் இன்று நடைபெற்ற இந்திய தொழில் கூட்டமைப்பின் ஆண்டுக் கூட்டத்தில் பங்கேற்று பேசிய அவர், புதுமை கண்டுபிடிப்பு, தரம் மற்றும் திறமை ஆகியவற்றில் முக்கிய கவனம் செலுத்தப்படுவதாகத் தெரிவித்தார். இந்தியாவின் வளர்ச்சிக்கு வானமே எல்லை என்று அவர் கூறினார்.
இந்தியாவுடன் பல்வேறு நாடுகள் தடையற்ற வர்த்தக ஒப்பந்தத்தை மேற்கொள்ள தற்போது ஆர்வம் காட்டுவதாக அவர் தெரிவித்தார். கனடா, இங்கிலாந்து, ஐரோப்பிய யூனியன் ஆகியவை இந்தியாவுடன் தடையற்ற வர்த்தகம் தொடர்பாக பேச்சு நடத்தி வருவதாகவும், இது உலகில் இந்தியாவின் முக்கியத்துவம் அதிகரித்து வருவதை உணர்த்துவதாகவும் அவர் குறிப்பிட்டார்.
கடந்த ஒன்பது ஆண்டுகளில் மேற்கொள்ளப்பட்ட நடவடிக்கைகள் காரணமாக பொருளாதாரம் சிறப்பாக உள்ளது என்று அவர் கூறினார். ஒன்பது ஆண்டுகளுக்கு முன்பு பொருளாதாரத்தில் பாதிப்பு ஏற்படக்கூடிய ஐந்து நாடுகளில் இந்தியாவும் ஒன்றாக இருந்தது என்று அவர் சுட்டிக்காட்டினார். ஆனால், பிரதமர் திரு நரேந்திர மோடி ஆட்சியில் மேற்கொள்ளப்பட்ட சீர்திருத்தங்கள் காரணமாக, கற்பனைக்கு எட்டாத மாற்றங்களும். வளர்ச்சியும் ஏற்பட்டுள்ளதாக அவர் தெரிவித்தார். இந்தியா இன்று உலகின் மிக வேகமாக வளர்ந்து வரும் பொருளாதார நாடாகவும், குறைந்த பணவீக்கம் கொண்ட நாடாகவும், வலுவான அந்நிய செலாவணிக் கையிருப்புக் கொண்ட நாடாகவும் உள்ளது என்று அவர் குறிப்பிட்டார்.
கடந்த நிதியாண்டில் 776 பில்லியன் டாலர் மதிப்பில் ஏற்றுமதி நடைபெற்றுள்ளது என்றும், இது பாராட்டத்தக்க சாதனை எனவும் அவர் கூறினார். ஒரு ட்ரில்லியன் டாலர் சரக்கு ஏற்றுமதி மற்றும் ஒரு ட்ரில்லியன் டாலர் சேவை ஏற்றுமதி என்ற இலக்கை எட்டும் நோக்கில் இந்தியா செயல்பட்டு வருவதாகவும் திரு பியூஷ் கோயல் தெரிவித்தார்.
AP/PLM/RS/KRS
மத்திய அமைச்சரவை
முன்னாள் மத்திய அமைச்சர் திருமதி. சுஷ்மா சுவராஜ் மறைவிற்கு மத்திய அமைச்சரவை இரங்கல்
முன்னாள் மத்திய அமைச்சர் திருமதி. சுஷ்மா சுவராஜ் புது தில்லி எய்ம்ஸ் மருத்துவமனையில் ஆகஸ்ட் 6, 2019 அன்று இரவு காலமானதையொட்டி மத்திய அமைச்சரவை இன்று இரங்கல் தெரிவித்துள்ளது. அவரது மறைவினால், நமது நாடு தனிச்சிறப்பு மிக்க தலைவரையும், சிறந்த நாடாளுமன்றவாதியையும் இழந்துள்ளது.
அமைச்சரவைத் தீர்மானம்:-
“பிப்ரவரி 14, 1952 அன்று ஹரியான மாநிலம் அம்பாலாவில் பிறந்த திருமதி. சுஷ்மா சுவராஜ் அம்பாலா கண்டோன்மெண்டில் உள்ள சனாதன் தர்மா கல்லூரியில் பட்டம் பெற்றார். பிறகு சண்டிகரில் உள்ள பஞ்சாப் பல்கலைக்கழகத்தில் அவர் சட்டப்படிப்பு பயின்றார். கான்பூர் வேளாண் பல்கலைக்கழகம் அவருக்கு கவுரவ டாக்டர் பட்டம் அளித்தது. 1973 ஆம் ஆண்டு அவர் உச்ச நீதிமன்றத்தில் வழக்கறிஞராக பணியாற்றத் தொடங்கினார்.
திருமதி. சுஷ்மா சுவராஜ் பொது வாழ்க்கையில் மிக இளம் வயதிலேயே இணைந்தார். 1977 ஆம் ஆண்டு தனது 25 வயதில் அவர் ஹரியானா சட்ட மன்றத் தேர்தலில் போட்டியிட்டு வெற்றிபெற்று ஹரியானா மாநிலத்தின் தொழிலாளர் மற்றும் வேலைவாய்ப்பு அமைச்சராக பொறுப்பேற்றார். ஹரியானா சட்ட மன்றத் தேர்தலில் மீண்டும் வெற்றிபெற்று 1987-1990 காலகட்டத்தில் அம்மாநிலத்தின் கல்வி, உணவு மற்றும் பொது விநியோகத் துறை அமைச்சராக பொறுப்பு வகித்தார்.
1990 ஆம் ஆண்டு அவர் மாநிலங்களவை உறுப்பினராக தேர்ந்தெடுக்கப்பட்டார். 1996 ஆம் ஆண்டு 11-வது மக்களவை உறுப்பினராக தேர்ந்தெடுக்கப்பட்டபோது, அவர் மத்திய தகவல் ஒலிபரப்பு அமைச்சராக பதவி வகித்தார். 1998 ஆம் ஆண்டு அவர் மீண்டும் 12 வது மக்களவை உறுப்பினராக தேர்ந்தெடுக்கப்பட்டு, மத்திய தகவல் ஒலிபரப்பு அமைச்சராக பொறுப்பேற்ற போது அவருக்கு மத்திய தொலைத்தொடர்பு அமைச்சராக கூடுதல் பொறுப்பு அளிக்கப்பட்டது. 1998 ஆம் ஆண்டு அக்டோபர் மாதம் அவர் புது தில்லியின் முதல் பெண் முதல்வராகப் பொறுப்பேற்றார். 2000 ஆம் ஆண்டு ஏப்ரல் மாதம் அவர் மீண்டும் மாநிலங்களவை உறுப்பினராக தேர்ந்தெடுக்கப்பட்டார். 2000 ஆம் ஆண்டு செப்டம்பர் மாதம் முதல் 2003 ஆம் ஆண்டு ஜனவரி வரை மத்திய தகவல் ஒலிபரப்பு அமைச்சராக பொறுப்புவகித்த அவர், 2003 ஆம் ஆண்டு ஜனவரி முதல் 2004 ஆம் ஆண்டு மே மாதம் வரை மத்திய சுகாதாரம், குடும்பநலம் மற்றும் நாடாளுமன்ற விவகாரங்கள் துறை அமைச்சராக பதவி வகித்தார். 2006 ஆம் ஆண்டு அவர் மீண்டும் மாநிலங்களவை உறுப்பினராகத் தேர்ந்தெடுக்கப்பட்டார். 2009 ஆம் ஆண்டு 15வது மக்களவை உறுப்பினராகத் தேர்ந்தெடுக்கப்பட்ட இவர், 2009 ஆம் ஆண்டு டிசம்பர் முதல் 2014 ஆம் ஆண்டு மே மாதம் வரை எதிர்கட்சித் தலைவராக பொறுப்பு வகித்தார். 2014 ஆம் ஆண்டு அவர் 16 மக்களவையின் உறுப்பினராகத் தேர்ந்தெடுக்கப்பட்டபோது, 2014 ஆம் ஆண்டு மே மாதம் முதல் 2019 ஆம் ஆண்டு மே மாதம் வரை மத்திய வெளியுறவுத் துறை அமைச்சராகப் பொறுப்பேற்றார்.
திருமதி. சுஷ்மா சுவராஜ், அவரது தலை சிறந்த சொற்பொழிவாற்றல் மற்றும் இரக்க குணத்தினால் அனைவரின் மனத்திலும் என்றும் இடம்பெற்றிருப்பார். அவர் ஒரு திறமையான நிர்வாகியாகவும் மனிதாபிமானம் மிக்கவராகவும் இருந்தார். வெளிநாடுகளில், பிரச்சனைகளில் சிக்கியிருந்த இந்தியர்களுக்கு உதவி செய்ததன் மூலம் அவர் அனைவரின் உள்ளத்தையும் வென்றார். இந்த நற்பண்புகளினால், 2017 ஆம் ஆண்டு அமெரிக்க நாளிதழான ‘வால் ஸ்ட்ரீட் ஜர்னல்’ இவரை “இந்திய மக்களால் நேசிக்கப்படும் சிறந்த அரசியல்வாதி” என்று அறிவித்தது.
இந்த நாட்டுக்காக திருமதி. சுஷ்மா சுவராஜ் பல்வேறு பொறுப்புகளில் ஆற்றிய சேவையை இந்த அமைச்சரவை பாராட்டுகிறது என்பதை பதிவு செய்கிறது. அவரது குடும்பத்திற்கு அரசு சார்பிலும் ஒட்டுமொத்த நாட்டின் சார்பிலும் இந்த அமைச்சரவை இரங்கல் தெரிவித்துக்கொள்கிறது”.
விவசாயத்துறை அமைச்சகம்
வெட்டுக்கிளி கட்டுப்பாட்டு நடவடிக்கைகள் குறித்து உயர்மட்டக் கூட்டத்தில் மத்திய வேளாண் அமைச்சர் ஆய்வு
மத்திய வேளாண் மற்றும் விவசாயிகள் நலத்துறை அமைச்சர் திரு. நரேந்திர சிங் தோமர், இன்று புதுதில்லியில் தமது இணையமைச்சர்கள் திரு. பர்ஷோத்தம் ருபாலா, திரு. கைலாஷ் சவுத்ரி மற்றும் தமது துறைக்கான செயலர் திரு. சஞ்சய் அகர்வால் ஆகியோருடன் வெட்டுக்கிளியைக் கட்டுப்படுத்தும் நடவடிக்கைகள் குறித்து ஆய்வு மேற்கொண்டார். இந்த விஷயம் குறித்து அரசு கவலை கொண்டுள்ளது என்றும், நிலைமையை அவசரமாகச் சமாளித்து வருகிறது என்றும் திரு. தோமர் கூறினார். பாதிக்கப்பட்ட மாநிலங்களுடன் மத்திய அரசு தொடர்பில் உள்ளதாகவும், இந்த விஷயத்தில் மாநில அரசுகளுக்கு அறிவுரை மற்றும் ஆலோசனைகள் வழங்கப்பட்டுள்ளதாகவும் அவர் தெரிவித்தார். அடுத்த 15 நாட்களுக்குள் 15 தெளிப்பான்கள் பிரிட்டனிடம் இருந்து வந்துவிடும். மேலும் 45 தெளிப்பான்கள், ஒரு மாதத்திலிருந்து ஒன்றரை மாதத்துக்குள் கொள்முதல் செய்யப்படும். வெட்டுக்கிளிகளைத் தீவிரமாக ஒழிக்கும் நடவடிக்கையாக, உயர்ந்த மரங்கள் மற்றும் அணுகமுடியாத இடங்களில் , ட்ரோன்கள் எனப்படும் பறக்கும் கருவிகள் பூச்சிமருந்தைத் தெளிக்கப் பயன்படுத்தப்படும். மேலும், மருந்துகளைத் தெளிக்க ஹெலிகாப்டர்களைப் பயன்படுத்தவும் திட்டமிடப்பட்டுள்ளது.
வெட்டுக்கிளிகள் பரவுவதைத் தடுக்க, 11 மண்டல கட்டுப்பாட்டு அறைகள் உருவாக்கப்பட்டுள்ளன என்றும், கூடுதல் பணியாளர்களுடன், சிறப்பு பிரிவுகள் பணியில் ஈடுபடுத்தப்பட்டுள்ளதாகவும் திரு. தோமர் தெரிவித்தார். தேவைப்படும் பட்சத்தில், பாதிக்கப்பட்ட மாநிலங்களுக்கு கூடுதல் ஆதாரங்கள் மற்றும் நிதியுதவி வழங்கப்படும் என்று அவர் உறுதியளித்தார்.
‘’வெட்டுக்கிளிக்கு எதிரான நடவடிக்கைகளுக்காக, தொலைவில் இருந்து இயக்கும் ஆளில்லாத விமான முறையைப் பயன்படுத்த, அரசு நிறுவனங்களுக்கு நிபந்தனையுடன் விலக்கு’’ அளிக்க மத்திய சிவில் விமானப் போக்குவரத்து அமைச்சகம் 2020 மே 21-ம் தேதி ஒப்புதல் அளித்தது. இந்த உத்தரவுக்கு இணங்க, வெட்டுக்கிளிகளைக் கட்டுப்படுத்த, பூச்சிமருந்து தெளிப்பதற்கு ட்ரோன்களைப் பயன்படுத்துவதற்கு ஒப்பந்தப்புள்ளி மூலம் இரண்டு நிறுவனங்கள் தேர்வு செய்யப்பட்டுள்ளன. கட்டுப்பாட்டு ஆற்றலை வலுப்படுத்தும் வகையில், கூடுதலாக 55 வாகனங்களைக் கொள்முதல் செய்வதற்கான விநியோக ஆர்டர்களும் வழங்கப்பட்டுள்ளன. வெட்டுக்கிளி கட்டுப்பாட்டு அமைப்புகளில், போதிய பூச்சிமருந்து கையிருப்பு  பராமரிக்கப்பட்டு வருகிறது. வேளாண் எந்திரமயமாக்கல் குறித்த துணை இயக்கத்தின் கீழ், தெளிப்பு உபகரணங்கள் ஏற்றப்பட்ட 800 டிராக்டர்களுக்கான உதவி, ராஜஸ்தானுக்கு ரூ. 2.86 கோடி மதிப்புக்கு ஒப்புதல் அளிக்கப்பட்டுள்ளது. மேலும், வேளாண்மை மற்றும் அதனுடன் தொடர்புடைய துறை புத்தாக்கத்துக்கான நிதி அணுகுமுறை திட்டத்தின் கீழ், வாகனங்கள், டிராக்டர்களை வாடகைக்கு அமர்த்தவும், பூச்சிமருந்து கொள்முதல் செய்யவும் ராஜஸ்தானுக்கு ரூ.14 கோடிக்கான ஒதுக்கீட்டு அனுமதி அளிக்கப்பட்டுள்ளது. வேளாண்மை மற்றும் அதனுடன் தொடர்புடைய துறை புத்தாக்கத்துக்கான நிதி அணுகுமுறை திட்டத்தின் கீழ், வாகனங்கள், தெளிப்பு உபகரணங்கள், பாதுகாப்பு சீருடைகள் ஆகியவற்றை வாங்கவும், ஆன்ட்ராய்டு செயலி உருவாக்கம் மற்றும் பயிற்சிக்காகவும் குஜராத்துக்கு ரூ.1.80 கோடி செலவுக்கு ஒப்புதல் வழங்கப்பட்டுள்ளது.
மாநில வேளாண் துறைகள், உள்ளூர் நிர்வாகம் மற்றும் எல்லைப் பாதுகாப்பு படை ஆகியவற்றின் நெருங்கிய ஒருங்கிணைப்புட்டன் வெட்டுக்கிளி கட்டுப்பாட்டு பணி முழுவீச்சில் நடைபெற்று வருகிறது
-----
(Visitor Counter : 219
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழாவின் 53வது பதிப்பில் ‘திரைப்படத் துறையில் கார்ப்பரேட் கலாச்சாரம்’ பற்றிய உரையாடல் அமர்வு
ஒவ்வொரு நாணயத்திற்கும் இரண்டு பக்கங்கள் உண்டு. இந்தியத் திரையுலகில் கார்ப்பரேட் கலாச்சாரத்தின் வருகை அதன் நன்மை தீமைகள் இரண்டையும் கொண்டுள்ளது. ஒருபுறம், இது தொழில்துறை முன்பு எதிர்கொண்ட நிதி நெருக்கடி சவால்களுக்கு தீர்வளித்தது, வணிக விளைவு என்னவாக இருந்தாலும் நடிகர்கள் மற்றும் குழுவினருக்கு ஒப்புக் கொள்ளப்பட்ட ஊதியத்தை உறுதிசெய்தது. மேலும் தனிப்பட்ட தயாரிப்பாளர்களைச் சார்ந்திருப்பதைக் குறைத்தது. மறுபுறம், கார்ப்பரேட் நிறுவனங்களால் தயாரிக்கப்படும் படங்களில் ஒரு இயக்குனரின் தனித்துவம் காணாமல் போகிறது. படைப்பாற்றலில் சமரசம் செய்யப்படுகிறது. படைப்பாற்றல் மற்றும் வணிகம் இரண்டுமே இணைந்து நியாயமான சமநிலையை பராமரித்தால் மட்டுமே சிறப்பான திரைப்படம் அமையும்.
கோவாவில் இன்று நடைபெற்ற 53வது இந்திய சர்வதேச திரைப்பட விழாவில் ‘திரைப்படத் துறையில் கார்ப்பரேட் கலாசாரம்’ என்ற தலைப்பில் நடைபெற்ற உரையாடல் அமர்வின் போது, பிரபல இயக்குனரும் தயாரிப்பாளருமான அனீஸ் பாஸ்மி இவ்வாறு கூறினார்.
இந்த தலைப்பில் இயக்குனர் விகாஸ் பால் பேசுகையில், திரைப்படம் தயாரிப்பது இதயத்தின் வணிகமாகும். கார்ப்பரேட் கலாச்சாரம் படைப்பாற்றல் மிகுந்த திரைப்படம் உருவாக்கத்தோடு ஒன்றிணைந்து செயல்பட வேண்டும் என்று கூறினார். திரைப்பட திருட்டு குறித்து பேசிய விகாஸ் இந்த சவாலான சிக்கலைத் தீர்க்க அரசாங்கமும் கார்ப்பரேட்டுகளும் கைகோர்க்க வேண்டும் என்று கூறினார்.
இயக்குனர் அபிஷேக் ஷர்மா கூறுகையில், கார்ப்பரேட்மயமாக்கல் தொழில்துறையில் நேர்வழியிலான பண பயன்பாட்டை உறுதி செய்துள்ளது என்று கூறினார். மேலும், இந்தியத் திரையுலகம் இன்னும் ஒழுங்கமைக்கப்பட்டு முறைப்படுத்தப்பட்டால் மட்டுமே உண்மையான ‘தொழில்துறையாக’ மாறும் என்று அவர் கூறினார்.
தயாரிப்பாளர் மகாவீர் ஜெயின் கூறுகையில், கார்ப்பரேட் நிறுவனங்கள், தரமான படங்களைத் தயாரிக்க அதிகப் பணத்தை கொடுத்து வருகின்றன என்று கூறினார். "அதிகமான நிறுவனங்கள் ஈடுபடுவதினால், அதிக படங்கள் தயாரிக்கப்படுகின்றன. அதனால் அதிகமான மக்கள் வேலைவாய்ப்பைப் பெறுகிறார்கள்" என்று அவர் கூறினார்.
இந்த அமர்வை பிரபல திரைப்பட வர்த்தக ஆய்வாளர் கோமல் நஹ்தா ஒருங்கிணைத்தார்.
வணிகம் மற்றும் தொழில்துறை அமைச்சகம்
பல்வேறு துறைகளில் அந்நிய நேரடி முதலீட்டுக்கான கொள்கையை மறு ஆய்வு செய்யும் திட்டத்திற்கு மத்திய அமைச்சரவை அனுமதி
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பல்வேறு துறைகளில் அந்நிய நேரடி முதலீட்டுக்கான கொள்கையை மறு ஆய்வு செய்ய ஒப்புதல் அளிக்கப்பட்டது.
அந்நிய நேரடி முதலீட்டுக் கொள்கை சீர்திருத்தத்தால் ஏற்படக்கூடிய முக்கிய விளைவுகள் மற்றும் பலன்கள்
- அந்நிய நேரடி முதலீட்டுக் கொள்கைகளில் மேற்கொள்ளப்படும் மாற்றம், அந்நிய நேரடி முதலீடுகளை அதிகளவில் ஈர்க்கக் கூடிய நாடாக இந்தியாவை மாற்றுவதற்கும், முதலீடு, வேலைவாய்ப்பு மற்றும் வளர்ச்சியை அதிகரிக்கவும் வழிவகுக்கும்.
- நிலக்கரித் துறையில், நிலக்கரி விற்பனை, நிலக்கரி சுரங்கப் பணிகளில் தானியங்கி முறையில் 100% அந்நிய நேரடி முதலீட்டிற்கு வழிவகுப்பதோடு, நிலக்கரி சந்தையில் வலுவான போட்டியை ஏற்படுத்தி, சர்வதேச முதலீட்டாளர்களை ஈர்க்க உதவும்.
- மேலும், ஒப்பந்த அடிப்படையிலான உற்பத்தி, இந்தியாவில் உற்பத்தி செய்வோம் திட்டத்தின் நோக்கத்தை அடையவும் உதவும். ஒப்பந்த அடிப்படையிலான உற்பத்திக்கு தானியங்கி முறையில் அந்நிய நேரடி முதலீட்டை அனுமதிப்பது, இந்தியாவின் உற்பத்தித் துறைக்கு பெரும் வரப்பிரசாதமாக அமையும்.
- பட்ஜெட் உரையில் நிதியமைச்சரால் அறிவிக்கப்பட்ட ஒற்றை குறியீட்டில் சில்லரை வணிகத்திற்கான அந்நிய நேரடி முதலீட்டுக்குத் தேவையான நிதி ஆதாரத்தை உள்நாட்டிலேயே திரட்டிக் கொள்வதற்கான நடைமுறைகள் எளிமைப்படுத்தப்படும். போக்குவரத்து, டிஜிட்டல் பணப்பட்டுவாடா, நுகர்வோர் நலன், பயிற்சி மற்றும் உற்பத்தித் திறன் போன்ற துறைகளில் புதிய வேலைவாய்ப்புகளை உருவாக்க ஆன்லைன் விற்பனை உதவிகரமாக இருக்கும்.
- அந்நிய நேரடி முதலீட்டுக் கொள்கையில், மேற்குறிப்பிட்ட திருத்தங்களைக் கொண்டு வருவதன் மூலம், அந்நிய நேரடி முதலீட்டுக் கொள்கை எளிமைப்படுத்தப்பட்டு, நாட்டில் வர்த்தகம் செய்வதை எளிதாக்குவதுடன், பெருமளவில் அந்நிய நேரடி முதலீடுகள் கிடைக்கவும், அதன் மூலம் முதலீடு வருவாய் மற்றும் வேலைவாய்ப்புகள் அதிகரிக்கவும் வழிவகுக்கும்.
கூடுதல் விவரங்களுக்கு www.pib.nic.in. என்ற இணையதளத்தைக் காணவும்.
பிரதமர் அலுவலகம்
அகமது படேல் மறைவுக்கு பிரதமர் இரங்கல்
அகமது படேல் மறைவுக்கு, பிரதமர் திரு நரேந்திர மோடி இரங்கல் தெரிவித்துள்ளார்.
டிவிட்டரில் பிரதமர் வெளியிட்டுள்ள தகவலில், ‘‘அகமது படேல் மறைவால் வருத்தம் அடைந்தேன். பொது வாழ்விலும், மக்கள் சேவையிலும், அவர் பல ஆண்டுகள் ஈடுபட்டவர். அவரது அறிவுக் கூர்மை, காங்கிரஸ் கட்சியை வலுப்படுத்தியதில் அவரின் பங்கு எப்போதும் நினைவு கூறப்படும். அவரது மகன் பைசலிடம் பேசி இரங்கல் தெரிவித்தேன். அகமது படேல் ஆன்மா சாந்தியடையட்டும்’’ என குறிப்பிட்டுள்ளார்.
ஆயுஷ்
பாரம்பரிய மருத்துவ முறைகள் மற்றும் ஹோமியோபதி துறையில் இந்தியா-கினியா ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை அனுமதி
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பாரம்பரிய மருத்துவ முறைகள் மற்றும் ஹோமியோபதி துறையில் இந்தியா-கினியா அரசுகளுக்கு இடையே ஒத்துழைப்புக்கான புரிந்துணர்வு ஒப்பந்தத்திற்கு பின்னேற்பு ஒப்புதல் அளிக்கப்பட்டது. இந்தப் புரிந்துணர்வு ஒப்பந்தம் குடியரசுத் தலைவர் திரு ராம் நாத் கோவிந்த், கினியா சென்ற போது, 2 ஆகஸ்ட் 2019 அன்று கையெழுத்தானது.
முக்கிய விளைவுகள்:
பாரம்பரிய மருத்துவ முறைகளில் இருநாடுகளிடையேயான ஒத்துழைப்பை மேம்படுத்த இந்தப் புரிந்துணர்வு வகை செய்கிறது. இரு நாடுகளின் கலாச்சார பாரம்பரிய அடிப்படையில் இது மிகுந்த முக்கியத்துவம் வாய்ந்ததாகக் கருதப்படுகிறது.
செலவு மதிப்பீடு:
இந்த ஒப்பந்தத்தை செயல்படுத்த கூடுதல் நிதி ஏதும் தேவைப்படாது. ஆயுஷ் அமைச்சகத்தால் தற்போது செயல்படுத்தப்பட்டு வரும் திட்டங்களுக்கு, ஏற்கனவே பட்ஜெட்டில் ஒதுக்கீடு செய்யப்பட்ட நிதி ஆதாரங்களைக் கொண்டே, ஆராய்ச்சி, பயிற்சி வகுப்புகள், மாநாடுகள் / கூட்டங்கள் நடத்தப்படுவதுடன், நிபுணர்கள் பரிமாற்றமும் மேற்கொள்ளப்படும்.
கூடுதல் விவரங்களுக்கு www.pib.nic.in. என்ற இணையதளத்தைக் காணவும்.
PIB Headquarters
கொவிட்-19 - பிஐபி செய்தித் தொகுப்பு
08.08.2020
-
குடியரசுத் தலைவர் செயலகம்
-
சுகாதாரம் மற்றும் குடும்ப நலத்துறை அமைச்சகம்
-
தொழிலாளர் மற்றும் வேலைவாய்ப்பு அமைச்சகம்
-
குறு சிறு மற்றும் நடுத்தர தொழில் துறை அமைச்சகம்
-
சாலைப் போக்குவரத்து மற்றும் நெடுஞ்சாலைத்துறை அமைச்சகம்
-
அறிவியல் மற்றும் தொழில்நுட்பத்துறை
-
இளைஞர் நலன் மற்றும் விளையாட்டு அமைச்சகம்
(-
சிறப்பு சேவைகள் மற்றும் கட்டுரைகள்
PIB Headquarters
ஜிஐசாட்-1 செலுத்துவது ஒத்திவைக்கப்பட்டுள்ளது
ஜிஎஸ்எல்வி-எப்10 மூலம் ஜிஐசாட்-1 செலுத்தப்படுவது தொழில்நுட்ப காரணங்களால் ஒத்திவைக்கப்பட்டுள்ளது. திருத்தியமைக்கப்பட்ட தேதி பின்னர் அறிவிக்கப்படும் என இஸ்ரோ தெரிவித்துள்ளது.
ஏற்கனவே ஜிஐசாட்-1 மார்ச் 05, 2020 அன்று செலுத்த திட்டமிடப்பட்டிருந்தது.
பிரதமர் அலுவலகம்
பிரதமர் திரு நரேந்திர மோடி தமது பிறந்தநாளை பொருளாதாரம், சமூகம் மற்றும் சுற்றுச்சூழலை உள்ளடக்கிய நிகழ்ச்சிகளில் கலந்துகொண்டு செலவிட்டார்.
வாழ்த்துக்களுக்கும் அன்புக்கும் அனைவருக்கும் நன்றி தெரிவித்தார்
தேச மற்றும் சர்வதேசத் தலைவர்களின் வாழ்த்துக்களுக்கும் நன்றி தெரிவித்தார்
பிரதமர் திரு நரேந்திர மோடி தமது பிறந்தநாளை பொருளாதாரம், சமூகம் மற்றும் சுற்றுச்சூழலை உள்ளடக்கிய நிகழ்ச்சிகளில் கலந்துகொண்டு செலவிட்டார். வாழ்த்துக்களுக்கும் அன்புக்கும் தமது நன்றியைத் தெரிவித்தார்.
ட்விட்டரில் திரு மோடி கூறியிருப்பதாவது:
"பெற்ற அன்பால் நான் நெகிழ்ச்சியடைந்தேன். எனது பிறந்தநாளுக்கு வாழ்த்து தெரிவித்த அனைவருக்கும் எனது நன்றியை தெரிவித்துக் கொள்கிறேன். இந்த வாழ்த்துகள் இன்னும் கடினமாக உழைக்க எனக்கு பலம் தருகிறது. இந்த நாளை பல்வேறு சமூக சேவை முயற்சிகளுக்காக அர்ப்பணித்த அனைவரையும் நான் பாராட்டுகிறேன். அவர்களின் உறுதி பாராட்டுக்குரியது” .
“நமது பொருளாதாரம், சமூகம் மற்றும் சுற்றுச்சூழலை உள்ளடக்கிய நிகழ்ச்சிகளில் கலந்துகொள்வதில் நான் அன்றைய தினத்தை செலவிட்டேன். இந்த ஆர்வத்துடன் நாம் கூட்டாகச் செயல்படும்போது, நிலையான மற்றும் அனைவரையும் உள்ளடக்கிய வளர்ச்சி என்ற நமது இலக்கை நிறைவேற்றுவோம் என்று நான் உண்மையிலேயே நம்புகிறேன். இனிவரும் காலங்களில் நாம் மேலும் மேலும் கடினமாக உழைப்போம்.”
பிரதமரின் பிறந்த நாளில் சர்வதேசத் தலைவர்கள் பலர் அவருக்கு வாழ்த்து தெரிவித்தனர்.
வாழ்த்து தெரிவித்த சர்வதேச தலைவர்களான டொமினிக்கா காமன்வெல்த்தின் பிரதமர் மேன்மைதங்கிய ரூஸ்வெல்ட் ஸ்கிரீட் , நேபாள பிரதமர் மேன்மைதங்கிய ஷேர் பகதூர் தூபா, மொரிஷியஸ் பிரதமர் மேன்மைதங்கிய பிரவீன் குமார் ஜுகன்நாத், பூட்டான் பிரதமர் ஆகியோருக்குப் பிரதமர் நரேந்திர மோடி ட்விட்டர் பதிவுகளில் நன்றி தெரிவித்தார்.
மேலும் தேசத் தலைவர்களான குடியரசுத் தலைவர் திருமதி திரௌபதி முர்மு, குடியரசு துணைத் தலைவர் திரு ஜகதீப் தன்கர், முன்னாள் குடியரசுத் தலைவர் திரு ராம்நாத் கோவிந்த், முன்னாள் குடியரசு துணைத் தலைவர் திரு வெங்கையா நாயுடு ஆகியோரின் வாழ்த்துக்களுக்கும் பிரதமர் ட்விட்டர் பதிவுகளில் நன்றி தெரிவித்துள்ளார்
திறன் மேம்பாடு மற்றும் தொழில் முனைவோர் அமைச்சகம்
முன்னேற விரும்பும் மாவட்டங்களுக்கு மத்திய திறன் மேம்பாடு மற்றும் தொழில் முனைவுத்திறன் அமைச்சக அதிகாரிகள் பயணம்
திறன் மேம்பாட்டில் மாவட்ட நிர்வாகங்கள் எதிர்கொள்ளும் சவால்களை புரிந்து கொண்டு அவற்றை தீர்ப்பதற்கு வழி வகை காண வசதியாக முன்னேற விரும்பும் மாவட்டங்களில் மத்திய திறன் மேம்பாடு மற்றும் தொழில் முனைவுத்திறன் அமைச்சக அதிகாரிகள் பயணம் மேற்கொள்ளும் திட்டத்திற்கு மத்திய பெட்ரோலியம், இயற்கை வாயு, திறன்மேம்பாடு மற்றும் தொழில் முனைவுத் திறன் அமைச்சர் திரு.தர்மேந்திர பிரதான் ஒப்புதல் அளித்துள்ளார். இந்தத் திட்டத்தின்படி அடுத்த மாதம் இரண்டாம் தேதி முதல், அடுத்த ஆண்டு ஜனவரி மாதம் 26-ம் தேதி வரை அமைச்சக உயர் அதிகாரிகள் இந்தப் பயணத்தை மேற்கொள்வார்கள்.
தேர்வு செய்யப்பட்ட மாவட்டங்களில் மத்திய, மாநில திட்டங்களை ஒருமுகப்படுத்துவது, அதிகாரிகளிடையே ஒத்துழைப்பை மேம்படுத்துவது, மாவட்டங்களிடையே போட்டியை உருவாக்குவது ஆகியவற்றின் மூலம் திறம்பட மாற்றியமைப்பதற்கென முன்னேற விரும்பும் மாவட்டங்கள் திட்டத்தை இந்திய அரசு தொடங்கியது. இந்தத் திட்டம் சம்பந்தப்பட்ட மாவட்டங்கள், மக்கள் வாழ்க்கைத் தரத்தில் ஒட்டுமொத்த மேம்பாட்டை கொண்டுவருவதற்கு மாவட்ட நிர்வாகத்தை வலியுறுத்தும். இதன் மூலம் “அனைவருடன் இணைந்து , அனைவருக்கும் மேம்பாடு” உறுதி செய்யப்படும். இந்தத் திட்டத்தில் முக்கிய கவனம் பெறும் ஒரு அம்சம் திறன் மேம்பாடு ஆகும்.
திறன் மேம்பாடு, தொழில் முனைவுத்திறன் அமைச்சக அதிகாரிகள் பயணம் மாவட்ட ஆட்சித்தலைவர் / மாவட்ட பரிஷத் தலைமை நிர்வாக அலுவலர் மற்றும் திட்ட அமலாக்கத்திற்கான மாநில நிலை அதிகாரிகள் ஆகியோரை சந்திப்பதில் தொடங்கும். குழுவினர் பிரதமர் திறன்மேம்பாட்டு மையங்கள், பயிற்சி வழங்குவோர், தொழிலியல் பயிற்சி நிறுவனங்கள், பாலிடெக்னிக் கல்லூரிகள், ஜே.எஸ்.எஸ். எனப்படும் மக்கள் கல்வி நிறுவன நிர்வாகம் ஆகியவற்றையும் சந்திப்பார்கள். இந்த மாவட்டங்களில் அமைந்துள்ள தொழில் துறையினர் மற்றும் மாணவர்களுடன், குழுவினர் கலந்துரையாடுவார்கள். இந்த நடவடிக்கைகள் மூலம் மாவட்டத்தில் நிலவும் திறன் சூழ்நிலை குறித்து கணக்கு எடுக்கப்படுகிறது. மாவட்ட நிலையில் இளைஞர்களை வேலை பெறும் தகுதி உள்ளவர்களாக மாற்றுவதில் ஏற்படும் சவால்களையும் அவற்றுக்கான தீர்வுகளையும் காண இந்த நடவடிக்கை உதவும். அமைச்சகக் குழுவினர் அறிக்கை அனுப்புவதற்கு விரிவான படிவம், தயாரிக்கப்பட்டு அவர்களுக்கு வழங்கப்பட உள்ளது.
பிரதமர் அலுவலகம்
இந்தோனேஷியா அதிபராக மீண்டும் தேர்ந்தெடுக்கப்பட்டுள்ள திரு.ஜோக்கோ விடோடோவுக்கு, பிரதமர் வாழ்த்து தெரிவித்துள்ளார்
இந்தோனேஷியா அதிபராக மீண்டும் தேர்ந்தெடுக்கப்பட்டுள்ள திரு. ஜோக்கோ விடோடோவுக்கு பிரதமர் திரு நரேந்திர மோடி தமது வாழ்த்துக்களை தெரிவித்துள்ளார். “நமது கடல் சார்ந்த அண்டை நாடான இந்தோனேஷியாவின் அதிபராக இரண்டாவது பதவிக் காலத்தை தொடங்கும் அதிபர் ஜோக்கோ விடோடோவிற்கு இதயங்கனிந்த வாழ்த்துக்கள். அவரது ஆற்றல்மிக்க தலைமையின் கீழ் நமது நட்புறவும், விரிவான ஒத்துழைப்பும் மேலும் வலுவடையும் என்பதில் எனக்கு நம்பிக்கை உள்ளது” என்று பிரதமர் தெரிவித்துள்ளார்.
|
|
நமது கடல் சார்ந்த அண்டை நாடான இந்தோனேஷியாவின் அதிபராக இரண்டாவது பதவிக் காலத்தை தொடங்கும் அதிபர் ஜோக்கோ விடோடோவிற்கு இதயங்கனிந்த வாழ்த்துக்கள். அவரது ஆற்றல்மிக்க தலைமையின் கீழ் நமது நட்புறவும், விரிவான ஒத்துழைப்பும் மேலும் வலுவடையும் என்பதில் எனக்கு நம்பிக்கை உள்ளது.
- நரேந்திர மோடி  21 அக்டோபர் 2019
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 54.58 கோடி கொவிட் தடுப்பூசிகள் போடப்பட்டுள்ளன.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.18%, 2020 மார்ச்சிலிருந்து இது மிகக் குறைந்த எண்ணிக்கை.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,81,947 ஆக உள்ளது, 145 நாட்களில் இது மிகக் குறைவு.
குணமடைந்தவர்களின் விழுக்காடு 97.48%. 2020 மார்ச்சிலிருந்து இது மிக அதிகம்.
நாடு முழுவதும் இதுவரை மொத்தம் 3,14,11,924 பேர் குணமடைந்துள்ளனர்.
கடந்த 24 மணி நேரத்தில் 35,909 பேர் குணமடைந்துள்ளனர்.
கடந்த 24 மணி நேரத்தில் 32,937 பேர் புதிதாகப் பாதிக்கப்பட்டுள்ளனர்.
வாராந்திர தொற்று உறுதி விழுக்காடு 5%க்கும் குறைவாக, 2.01% ஆக உள்ளது.
தினசரி தொற்று உறுதி வீதம் தற்போது 2.79 விழுக்காடாக உள்ளது; 21 நாட்களாக 3%க்கும் கீழ், 2.79%ஆகப் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 49.48 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746243
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலைத்துறையில் முதலீட்டை அதிகரிக்க வகை செய்யும் நோக்கத்துடன் கட்டமைப்பு முதலீட்டு அறக்கட்டளை InvIT ஒன்றை NHAI ஏற்படுத்தும்
நெடுஞ்சாலைத்துறையில் முதலீட்டை அதிகரிக்க வகை செய்யும் நோக்கத்துடன் கட்டமைப்பு முதலீட்டு அறக்கட்டளை InvIT ஒன்றை ஏற்படுத்தும் நடவடிக்கையை இந்திய தேசிய நெடுஞ்சாலைத்துறை கழகம் NHAI ஈடுபட்டு வருகிறது. இந்த முதலீட்டு நிதியத்தின் முதலீட்டு மேலாளராக செயல்படுவதற்காக புதிய நிறுவனம் ஒன்று உருவாக்கப்பட்டுள்ளது. .
நாட்டிலேயே அரசாங்க அல்லது அரசு சார் அமைப்பின் ஆதரவுடன் இயங்கக்கூடிய முதலாவது கட்டமைப்பு முதலீட்டு அறக்கட்டளையாக InvIT இது விளங்கும். எனவே தொழில் ரீதியாக முதலீட்டு மேலாளர் பணியை மேற்கொள்ளும் ஒரு நிறுவனத்தை ஏற்படுத்துவது மிக முக்கியமானதாகும்.
இந்த முதலீட்டு மேலாளர் வாரியத்திற்கான தலைவரையும், இரண்டு தனிப்பட்ட இயக்குநர்களையும் தேர்ந்தெடுத்து நியமிப்பதற்காக ஆய்வு மற்றும் தேர்வுக்குழு உருவாக்கப்பட்டுள்ளது. தேசிய நெடுஞ்சாலைத் துறையின் தலைவர் டாக்டர். திரு. சுக் பீர் சிங் சிந்து, இந்தக் குழுவின் அமைப்பாளராக நியமிக்கப்பட்டுள்ளார். ஹெச்டிஎஃப்சி நிறுவனத்தலைவர் திரு தீபக் பரேக்; ஐசிஐசிஐ வங்கியின் தலைவர் திரு கிரிஷ் சந்திர சதுர்வேதி; மத்திய சாலைப் போக்குவரத்து நெடுஞ்சாலைத் துறை அமைச்சகத்தின் முன்னாள் செயலர் திரு சஞ்சய் மித்ரா ஆகியோர் இக்குழுவின் உறுப்பினர்கள்.